**Ko pasekoje ar pasėkoje?**

Bendrinėje kalboje nėra daiktavardžio paseka (nei pasėka). Žodžių junginys *ko pasekoje (pasėkoje)* yra **neteiktinas vertinys**.

Dažniausiai sakant to pasekoje (pasėkoje) omenyje turimas rezultatas, padarinys, išvada ar priežastis, pvz., Biudžete pritrūko lėšų, *ko pasėkoje* projekto nepavyko įgyvendinti. Tokį pasakymą reiktų taisyti: Biudžete pritrūko lėšų, todėl projekto nepavyko įgyvendinti.